Ша маре еанчу хьалхарчу буса муридах йисинчо шен керла майра дика ваха а вина, шаьлта тоьхна вийра. Т1аккха Шемална т1е а яхана, имамана дийцира ша динарг. Шемилс гечдира цу зудчунна, цунна бохам бинарг ша вуьйр вуй д1а а хаийтира. Жимма ша ойла йиначул т1аьхьа, элира имама: «Сан тешамечу накъосташна юкъахь и тайпа х1уманаш 1итталуш хилча, сан х1усам ц1елетта йогуш маю», – аьлла. Иштта ойланаш йолуш волу баьчча нийсо езаш болчу нохчашна гергара вара. Цундела Шемал нохчаша шайн имам хоржуш, цо нийсо лелош хилар коьрте а даьккхина, хаьржира иза. Эвтархойн Ахьмад хьовха, цхьаммо а доладеш боцуш, шаьш бевлла лелаш болу обаргаш а реза бара нийсо лелочу Нохчийчоьнан а, Дег1астанан имама аьлларг, т1едиллинарг кхочушдан.